ΑΠΟΦΑΣΕΙΣ
Αριθμ. 63105
Τροποποίηση του άρθρου 55Α του Εσωτερικού
Κανονισμού Λειτουργίας του Αριστοτελείου Πανεπιστημίου Θεσσαλονίκης σχετικά με τις ρυθμί-
σεις θεμάτων της ανώτατης χρονικής διάρκειας
φοίτησης, μερικής φοίτησης και διακοπής φοίτησης (Β’ 1099/2000, όπως τροποποιήθηκε και
ισχύει).
Η ΣΥΓΚΛΗΤΟΣ
ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ
ΘΕΣΣΑΛΟΝΙΚΗΣ
Έχοντας υπόψη:
1. Τoν ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως τα άρθρα16,
44, 76, 223 και 454,
2. την υπό στοιχεία Φ. 1.231/Β1/425/25-8-2000 υπουργική απόφαση «Έγκριση του εσωτερικού κανονισμού
λειτουργίας του Αριστοτελείου Πανεπιστημίου Θεσσαλονίκης» (Β’ 1099) και ιδίως το άρθρο 55Α όπως αυτό
προστέθηκε με την υπ’ αρ. 53806/10-3-2022 απόφαση
της Συγκλήτου του Α.Π.Θ. (Β’ 1487),
3. τα άρθρα 75 έως 83 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
4. την υπ’ αρ. 26770/24-11-2023 διαπιστωτική πράξη
του Πρύτανη του Α.Π.Θ. (Υ.Ο.Δ.Δ. 1287), περί συγκρότησης του Συμβουλίου Διοίκησης του Αριστοτελείου
Πανεπιστημίου Θεσσαλονίκης,
5. την υπ’ αρ. 43153/8-2-2024 διαπιστωτική πράξη του
ασκούντος καθήκοντα Πρύτανη του Α.Π.Θ. (Υ.Ο.Δ.Δ. 100),
περί εκλογής του Χαράλαμπου Φείδα του Νικολάου, Καθηγητή του Τμήματος Γεωλογίας της Σχολής Θετικών
Επιστημών, ως Πρύτανη του Αριστοτελείου Πανεπιστημίου Θεσσαλονίκης,
6. την υπ’ αρ. 6340/23-9-2024 (ΑΔΑ: 6ΦΠΦ46Ψ8ΧΒΦ3Φ) διαπιστωτική πράξη του Πρύτανη του Α.Π.Θ. περί
συγκρότησης της Συγκλήτου του Α.Π.Θ. για το ακαδημαϊκό έτος 2024-2025 και τις υπ’ αρ.: α) 14887/21-10-2024
(ΑΔΑ: 99ΓΣ46Ψ8ΧΒ-Δ1Γ) και β) 25919/25-11-2024 (ΑΔΑ:
ΨΡΡΙ46Ψ8ΧΒ-ΘΧΒ) διαπιστωτικές πράξεις του Πρύτανη
του Α.Π.Θ. περί ανασυγκρότησης της Συγκλήτου του
Α.Π.Θ. για το ακαδημαϊκό έτος 2024-2025,
7. το γεγονός ότι δεν έχει καταρτιστεί εισέτι ο Εσωτερικός Κανονισμός Λειτουργίας του Αριστοτελείου Πανε-
πιστημίου Θεσσαλονίκης, σύμφωνα με τις διατάξεις του
άρθρου 223 του ν. 4957/2022 (Α’ 141),
8. την υπ’ αρ. 53363/17-3-2025 εισήγηση του Αντιπρύτανη Ακαδημαϊκών Υποθέσεων, Διά Βίου Μάθησης,
Διεθνών Σχέσεων και Εξωστρέφειας του Α.Π.Θ.,
9. το γεγονός ότι με την εφαρμογή της παρούσας απόφασης δεν προκαλείται δαπάνη σε βάρος του κρατικού
προϋπολογισμού,
10. το γεγονός ότι με τις διατάξεις της παρούσας απόφασης θεσπίζονται δύο (2) νέες διοικητικές διαδικασίες
με επίσημο τίτλο «Κατ’ εξαίρεση υπέρβαση της ανώτατης
διάρκειας φοίτησης για σοβαρούς λόγους υγείας στο
Αριστοτέλειο Πανεπιστήμιο Θεσσαλονίκης» και «Ένταξη
σε καθεστώς μερικής φοίτησης στο Αριστοτέλειο Πανεπιστήμιο Θεσσαλονίκης» αντίστοιχα, αποφασίζουμε:
Την τροποποίηση του άρθρου 55Α του Εσωτερικού
Κανονισμού Λειτουργίας του Αριστοτελείου Πανεπιστημίου Θεσσαλονίκης (Β’ 1099/2000) όπως προστέθηκε
με την υπ’ αρ. 53806/10-3-2022 (Β’ 1487) απόφαση της
Συγκλήτου του Α.Π.Θ. , ως ακολούθως:
«Άρθρο 55Α
Ρυθμίσεις θεμάτων
της ανώτατης διάρκειας φοίτησης,
μερικής φοίτησης και διακοπής φοίτησης
ΑΝΩΤΑΤΗ ΔΙΑΡΚΕΙΑ ΦΟΙΤΗΣΗΣ
Η ανώτατη διάρκεια φοίτησης καθορίζεται από τις διατάξεις του άρθρου 76 του ν. 4957/2022 (Α’ 141), σε συν-
δυασμό με τις μεταβατικές ρυθμίσεις του άρθρου 454
παρ. 3 του ιδίου νόμου. Μετά από την συμπλήρωση της
ανώτατης διάρκειας φοίτησης, όπως η έννοια αυτή οριοθετείται από τις κατά περίπτωση εφαρμοστέες διατάξεις,
εκδίδεται πράξη διαγραφής του φοιτητή από το Διοικητικό Συμβούλιο του Τμήματος (όπου αυτό υφίσταται σύμ-
φωνα με τις ισχύουσες νομοθετικές προβλέψεις), άλλως
από την Συνέλευση του Τμήματος. Οι σχετικές πράξεις
κοινοποιούνται στην Κοσμητεία της οικείας Σχολής.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2149
06.05.2025 11:22:00
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2149/05.05.2025
ΥΠΕΡΒΑΣΗ ΤΗΣ ΑΝΩΤΑΤΗΣ ΔΙΑΡΚΕΙΑΣ ΦΟΙΤΗΣΗΣ
1. Ο φοιτητής δύναται να αιτηθεί την κατ’ εξαίρεση υπέρβαση της ανώτατης διάρκειας φοίτησης για
σοβαρούς λόγους υγείας που ανάγονται στο πρόσωπο του φοιτητή ή στο πρόσωπο συγγενούς πρώτου
βαθμού εξ αίματος ή συζύγου ή προσώπου με το
οποίο ο φοιτητής έχει συνάψει σύμφωνο συμβίωσης.
Η ρύθμιση αυτή καταλαμβάνει και φοιτητές οι οποίοι
έχουν εισαχθεί στην Τριτοβάθμια Εκπαίδευση χωρίς
εξετάσεις ως ειδική κατηγορία ατόμων που πάσχουν
από σοβαρές παθήσεις, σύμφωνα με τις διατάξεις του
άρθρου 35 του ν. 3794/2009 (Α’ 156), όπως τροποποιήθηκε και ισχύει.
2. Η αίτηση υποβάλλεται από τον φοιτητή στη Γραμματεία του Τμήματος του με κάθε πρόσφορο τρόπο
(έντυπα ή ηλεκτρονικά), ένα (1) τουλάχιστον μήνα πριν
την συμπλήρωση του ανώτατου χρόνου φοίτησης, συνοδευόμενη από τα απαιτούμενα κατά περίπτωση δικαι-
ολογητικά τεκμηρίωσης:
Α) Για σοβαρούς λόγους υγείας που αφορούν στο πρόσωπο του φοιτητή:
Α.1) Φοιτητές οι οποίοι έχουν εισαχθεί στην Τριτοβάθμια Εκπαίδευση χωρίς εξετάσεις ως ειδική κατηγορία
ατόμων που πάσχουν από σοβαρές παθήσεις, σύμφωνα
με τις διατάξεις του άρθρου 35 του ν. 3794/2009 (Α’ 156),
όπως τροποποιήθηκε και ισχύει.
Α.2) Φοιτητές στο πρόσωπο των οποίων συντρέχουν
αποδεδειγμένα σοβαροί λόγοι υγείας, πέραν των όσων
αναφέρονται στο άρθρο 35 του ν. 3794/2009.
Τα απαιτούμενα δικαιολογητικά είναι τα εξής:
Για τους φοιτητές που εμπίπτουν στην περ. Α.1) δεν
απαιτείται η υποβολή δικαιολογητικού.
Για τους φοιτητές που εμπίπτουν στην περ. Α.2) απαιτείται ιατρική γνωμάτευση από Δημόσιο Νοσοκομείο
(του Ε.Σ.Υ. ή Πανεπιστημιακό ή Στρατιωτικό), η οποία
φέρει σφραγίδα από: i) Συντονιστή Διευθυντή Κλινικής
ή Εργαστηρίου ή ii) νόμιμα εκτελούντα χρέη Συντονιστή
Διευθυντή Κλινικής ή Εργαστηρίου ή iii) μέλους ΔΕΠ της
βαθμίδας του Καθηγητή Πανεπιστημίου ή Αναπληρωτή
Καθηγητή και από τον Διευθυντή Ιατρικής Υπηρεσίας του
Νοσοκομείου. Η γνωμάτευση θα πρέπει να χαρακτηρίζει τον βαθμό της πάθησης ως σοβαρό ή πολύ σοβαρό.
Σε περίπτωση που δεν πρόκειται για χρόνια ή ανίατη
νόσο απαιτείται να αναγράφεται στη γνωμάτευση και
ο πιθανός χρόνος ανάρρωσης που θα απαιτηθεί, ώστε
αντίστοιχος να είναι και ο επιπλέον χρόνος φοίτησης που
θα τους χορηγηθεί από την οικεία ακαδημαϊκή μονάδα.
Β) Για σοβαρούς λόγους υγείας που αφορούν στο πρόσωπο συγγενούς πρώτου βαθμού εξ αίματος ή συζύγου
ή προσώπου με το οποίο ο φοιτητής έχει συνάψει σύμφωνο συμβίωσης, απαιτούνται τα ίδια ως άνω δικαιολο-
γητικά, καθώς και πρόσφατο πιστοποιητικό οικογενειακής κατάστασης, από το οποίο να προκύπτει ο βαθμός
συγγενείας με το πρόσωπο του φοιτητή ή πρόσφατο
αντίγραφο συμφώνου συμβίωσης, για την απόδειξη συμβιωτικής σχέσης. Τα εν λόγω πιστοποιητικά/αντίγραφα
πρέπει να έχουν εκδοθεί σε χρονικό σημείο που απέχει
λιγότερο από τρεις (3) μήνες από την ημερομηνία υποβολής της αίτησης.
Το Διοικητικό Συμβούλιο, όπου αυτό λειτουργεί, άλλως η Συνέλευση του οικείου Τμήματος, διατηρούν το
δικαίωμα να ζητήσουν την κατάθεση πρόσθετων δικαιολογητικών από τον αιτούντα.
Τα ίδια κατά περίπτωση αρμόδια όργανα, αποφασίζουν για την έγκριση ή την απόρριψη της αίτησης, που
υποβάλλεται μέσω της Γραμματείας του Τμήματος, καθώς και για τη χρονική́ διάρκεια της επιπλέον φοίτησης.
Η εκδιδόμενη απόφαση με την συνημμένη αίτηση του
φοιτητή και τα υποβληθέντα δικαιολογητικά, κοινοποιούνται στην Κοσμητεία της οικείας Σχολής, με μέριμνα
της Γραμματείας του Τμήματος.
3. Περαιτέρω υπέρβαση της ανώτατης διάρκειας φοίτησης, μπορεί να εγκριθεί εκ νέου με τήρηση της ανω-
τέρω περιγραφόμενης διαδικασίας, σε περίπτωση που
εξακολουθούν να συντρέχουν σοβαροί λόγοι υγείας.
ΜΕΡΙΚΗ ΦΟΙΤΗΣΗ
1.Δικαίωμα ένταξης σε καθεστώς μερικής φοίτησης
έχουν οι φοιτητές που πληρούν τις προϋποθέσεις, οι
οποίες καθορίζονται στην παρ. 3 του άρθρου 76 του
ν. 4957/2022, μεταξύ των οποίων συγκαταλέγεται και η
μη συμπλήρωση κατά το χρόνο υποβολής της οικείας
αίτησης του ελάχιστου αναγκαίου χρόνου για την ολοκλήρωση του αντίστοιχου προγράμματος σπουδών.
Η άσκηση του δικαιώματος της μερικής φοίτησης δεν
μπορεί, σε καμία περίπτωση, να έχει αναδρομικό αποτέλεσμα και συνεπώς η εκδιδόμενη επ’ αυτής απόφαση
δεν ανατρέχει σε προηγούμενα ακαδημαϊκά εξάμηνα.
2.Οι δικαιούχοι καταθέτουν, το πρώτο δεκαπενθήμερο
πριν την έναρξη του ακαδημαϊκού έτους, σχετική αίτηση
στη Γραμματεία του Τμήματος με τα επισυναπτόμενα
δικαιολογητικά που αποδεικνύουν τους λόγους που
συντρέχουν για την ένταξή τους σε καθεστώς μερικής
φοίτησης. Η αίτηση μπορεί να υποβληθεί με κάθε πρόσφορο μέσο, εντός της προρρηθείσας προθεσμίας, με
ταυτόχρονη προσκόμιση, των κατά περίπτωση αναγκαίων δικαιολογητικών, ως ακολούθως:
α. Αντιγράφου σύμβασης εργασίας ή έργου ή βεβαίωσης εργοδότη, εκ των οποίων να πιστοποιείται εργα-
σιακή απασχόληση του αιτούντος τουλάχιστον ίση ή
μεγαλύτερη των είκοσι (20) ωρών την εβδομάδα.
β. Ιατρικής Γνωμάτευσης διαπίστωσης αναπηρίας από
αρμόδιο υγειονομικό όργανο του Κέντρου Πιστοποίησης
Αναπηρίας (ΚΕΠΑ) ή από ειδική επταμελή υγειονομική
επιτροπή δημόσιου νοσοκομείου, ή Έκθεσης Αξιολόγησης - Γνωμάτευσης από Κέντρο Διεπιστημονικής Αξιο-
λόγησης, Συμβουλευτικής και Υποστήριξης (ΚΕ.Δ.Α.Σ.Υ.).
γ. Βεβαίωσης από τη Γενική Γραμματεία Αθλητισμού ή
την Ολυμπιακή Επιτροπή, στην οποία πιστοποιείται ότι
συντρέχουν οι προϋποθέσεις που προβλέπονται στην
παρ. 3 του άρθρου 76 του ν. 4957/2022 ως προς τις αθλητικές συμμετοχές και διακρίσεις του ενδιαφερομένου.
3. Η Συνέλευση του Τμήματος, αποφασίζει για την
έγκριση ή μη της ένταξης του φοιτητή σε καθεστώς μερικής φοίτησης, διατηρώντας το δικαίωμα να ζητήσει
επιπλέον δικαιολογητικά που κρίνονται απαραίτητα για
την ορθή εξέταση του αντίστοιχου αιτήματος, ενώ η σχετική πράξη κοινοποιείται στην Κοσμητεία της οικείας
Σχολής, με μέριμνα της Γραμματείας του Τμήματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2149/05.05.2025
4. Όσοι φοιτητές επιθυμούν να διατηρήσουν το καθεστώς μερικής φοίτησης και πέραν του χρονικού διαστή-
ματος το οποίο έχει εγκριθεί κατ’ αποδοχήν της αρχικής
τους αίτησης, υποχρεώνονται να υποβάλλουν πριν την
έναρξη του ακαδημαϊκού εξαμήνου το οποίο έπεται της
εκπνοής του αρχικώς εγκριθέντος χρονικού διαστήματος, τα ως άνω κατά περίπτωση δικαιολογητικά, ώστε να
διαπιστωθεί ότι εξακολουθούν να συντρέχουν οι λόγοι
ένταξής τους σε καθεστώς μερικής φοίτησης.
5. Οι φοιτητές που φοιτούν υπό καθεστώς μερικής φοίτησης, δεν δύνανται να δηλώνουν προς παρακολούθη-
ση και εξέταση αριθμό μεγαλύτερο από το ήμισυ των
μαθημάτων του εξαμήνου, όπως αυτά προβλέπονται
στο πρόγραμμα σπουδών του Τμήματος, καθώς κάθε
εξάμηνο προσμετράται ως μισό ακαδημαϊκό εξάμηνο,
εφαρμοζόμενης και στην περίπτωση αυτή, της ανώτατης διάρκειας φοίτησης σύμφωνα με την ισχύουσα
νομοθεσία.
ΔΙΑΚΟΠΗ ΦΟΙΤΗΣΗΣ
1. Οι φοιτητές που δεν έχουν υπερβεί την ανώτατη
διάρκεια φοίτησης, όπως αυτή καθορίζεται κατά περίπτωση στην κείμενη νομοθεσία, δύνανται κατόπιν αί-
τησής τους προς τη Γραμματεία του Τμήματος τους, να
διακόψουν την φοίτησή τους για χρονική περίοδο που
δεν υπερβαίνει τα δύο (2) έτη.
2. Το δικαίωμα διακοπής φοίτησης δύναται να χορηγηθεί άπαξ ή τμηματικά για χρονικό διάστημα κατ’ ελάχιστο
ενός (1) ακαδημαϊκού εξαμήνου και μέχρι του συνολικού
ορίου των δύο (2) ετών.
3. Εντός της προθεσμίας που ορίζεται από τη Γραμματεία του Τμήματος και πριν από την έναρξη του ακαδη-
μαϊκού εξαμήνου, από το οποίο πρόκειται να εκκινήσει
η ζητούμενη διακοπή φοίτησης, ο φοιτητής υποβάλλει
σχετική αίτηση συνοδευόμενη με τα κατά περίπτωση
δικαιολογητικά (όπως ιατρική γνωμάτευση από Δημόσιο Νοσοκομείο, σύμβαση εργασίας ή έργου κ.α.). Στην
αίτηση αναγράφεται το χρονικό διάστημα που επιθυμεί
να τεθεί σε διακοπή φοίτησης, καθώς και οι λόγοι που
συντρέχουν (όπως λόγοι υγείας, οικονομικοί, οικογενειακοί κ.α.). Σε εξαιρετικές περιπτώσεις και για λόγους
ανωτέρας βίας, είναι δυνατή η υποβολή της αίτησης και
μετά την πάροδο της τασσόμενης προθεσμίας, κατά την
αιτιολογημένη κρίση της Συνέλευσης του Τμήματος.
4. Η απόφαση διαπίστωσης διακοπής φοίτησης λαμβάνεται από τη Συνέλευση του Τμήματος και κοινοποι-
είται στην Κοσμητεία της οικείας Σχολής, με μέριμνα της
Γραμματείας του Τμήματος.
5. Η φοιτητική ιδιότητα αναστέλλεται κατά το χρόνο
διακοπής φοίτησης και ο φοιτητής στερείται, ενόσω
διαρκεί η διακοπή, το δικαίωμα χρήσης των εγκαταστάσεων του Ιδρύματος, καθώς και τις παροχές που
απορρέουν από την φοιτητική του ιδιότητα. Ο χρόνος
διακοπής φοίτησης δεν προσμετράται στην ανώτατη
διάρκεια φοίτησης.
6. Με τη λήξη της διακοπής, ο φοιτητής επανέρχεται σε
καθεστώς κανονικής φοίτησης, ανακτώντας τα δικαιώματα και τις υποχρεώσεις που συνδέονται με την ενεργό
φοιτητική ιδιότητα.
7. Άρση της διακοπής φοίτησης είναι δυνατή με την
ως άνω διαδικασία, μετά από αίτηση του φοιτητή στη
Γραμματεία του οικείου Τμήματος και απόφαση της Συνέλευσης του Τμήματος χωρίς να απαιτούνται επιπλέον
δικαιολογητικά. Σε αυτή την περίπτωση, για την απρόσκοπτη συνέχιση της φοίτησης του φοιτητή κατά την
επάνοδό του, η άρση της διακοπής δεν μπορεί να πραγματοποιηθεί μεσούντος του ακαδημαϊκού εξαμήνου.»
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 29 Απριλίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2149/05.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202149.pdf | Tokens: 14875]